o
KÄÄNNEKOHTA
Tervetuloa Käännekohta- ohjelman pariin.
Tänään haastattelussa on kansainvälinen televisiokasvo, -
filantrooppi, liikemies, kirjailija ja presidenttiehdokas.
Tri M. G. Pat Robertson tunnetaan Klubi 700 -ohjelmasta.
Hän on emoyhtiömme, kristillisen CBN-kanavan perustaja.
Meille hän on Pat.
Victor kyseli häneltä elämästä, Klubi 700:sta, -
kiistoista ja hänen valtansa salaisuuksista.
Monet eivät tiedä, ettei Pat ole oikea nimesi.
Se on lempinimi. Mistä se tulee?
Oikea nimeni on Marion Gordon -
isäni huonetoverin mukaan collegessa. Hän oli myös serkku.
Veljeni antoi minulle lempinimeksi Pat. Se alkoi tuntua sopivalta.
Mistä veli keksi nimen?
Kun olin vauva, hän taputti minua.
Hän oli 6 vuotta vanhempi. Hän taputti minua ja sanoi "Pat, pat".
Sinut tunnetaan sillä nimellä.
Vanhemman veljen rakkaudesta.
Isäsi oli arvostettu senaattori.
Millainen hän oli ihmisenä ja miten hän on vaikuttanut sinuun?
Hän oli voimakas mies.
Hän urheili collegessa.
Hän piti hallussaan moukarinheiton ennätystä Virginian osavaltiossa.
Hän urheili monipuolisesti ja vietti ulkoilmaelämää.
Field and Stream -lehti valitsi hänet vuoden urheilijaksi.
Hän oli voimakas ja vahva ihminen.
Entäpä äitisi?
Hän oli ihastuttava kristitty, joka tuli uskoon nelikymppisenä.
Hänen elämänsä muuttui täysin. Hän oli rukoussoturi.
Hän rukoili puolestani tuntikausia.
Jeesus oli hänelle tärkeintä.
Olet vuosikymmenien ajan kertonut ihmisille kaikkialla, -
miten oppia tuntemaan Jumala henkilökohtaisesti.
Mikä oli sinun käännekohtasi?
Olin kokeillut kaikkea. Etsin nautintoa. Matkustelin Euroopassa.
Maistoin vanhan maailman nautintoja.
Toimin yritysmaailmassa.
Yritin saada menestystä kansainvälisessä suuryrityksessä.
Koin rauhattomuutta. Augustinus on sanonut: -
"Sydämemme on levoton, kunnes löydämme levon Sinussa."
Koin epämääräistä levottomuutta.
Jumalan käsi painoi raskaana päälläni.
Eräänä iltana päivällisellä kerroin hengellisistä kokemuksistani -
eräälle hollantilaiselle lähetyssaarnaajalle.
Sanoin: "Jeesus kuoli maailman ja minun syntieni puolesta."
Samassa hetkessä kuulin mielessäni raamatunjakeen: -
"Jos suullasi tunnustat Jeesuksen Herraksi" -
"ja sydämessäsi uskot Hänen ylösnousseen, sinä pelastut."
Se muutti elämäni.
Vuonna 1959 muutit New Yorkista Virginian Portsmouthiin.
Miksi juuri sinne?
Olin työskennellyt New Yorkissa Bedford-Stuyvesantin slummissa.
Tein katuevankeliointityötä. Odotin, mitä Herra tekee.
Kotona äiti oli saanut kirjeen ystävältä, -
jota en ollut nähnyt 17 vuoteen, George Lauderdalelta.
Hän kertoi, että Portsmouthissa on TV-asema myytävänä.
Hän kyseli, halusinko ostaa sen.
En omistanut edes TV-vastaanotinta.
Kysyin Jumalalta tähtitaivaan alla pikkukaupungissa: -
"Onko tämä Sinusta? Kuinka paljon se maksaa?"
Herra kertoi kauppasumman. Ostin aseman. Loppu on historiaa.
CBN, kristillinen lähetysverkko, esittää värilähetyksenä: -
Olen Pat Robertson, Klubi 700 -ohjelman isäntä.
Tulit Virginiaan tililläsi kolme dollaria.
Monet ajattelevat, että tarvitaan ensin paljon rahaa, -
ennen kuin voi aloittaa.
Mitä sanoisit heille kokemustesi perusteella?
Sanon, että Jumalaan voi luottaa, mutta se ei ole aina helppoa.
Jos haluaa palvella Herraa, joutuu kohtaamaan koettelemuksia.
Israelinkin täytyi kulkea erämaan kautta.
Erämaa oli muutosvaihe.
Minulle tuo vaihe merkitsi hyvin niukkaa toimeentuloa.
Epäilitkö silloin ikinä, olitko haukannut liian ison palan -
ja olitko todella kuullut Jumalan äänen?
Heti alussa eräs mies, joka oli tarjonnut minulle rahaa, -
petti minut, ja jouduin 15 000 dollarin edestä velkoihin.
Kaikki tuntui hajoavan.
Jumalan äänen kuuleminen tuntui harhaluulolta.
Häpeäkseni epäilin jopa Herran hyvyyttä.
Asiat järjestyivät kuitenkin.
Vaikka senkin jälkeen oli vaikeaa, en epäillyt Jumalan kutsua.
Vuosi 1968 oli vaikea.
Uusi rakennus oli valmistumassa Portsmouthiin.
Teiltä puuttui 200 000 dollaria. Äitisi oli juuri kuollut.
Olimme muuttaneet laajennettuihin tiloihin.
Nykyajan mittapuun mukaan ne eivät olleet kovin isot.
Rakentaja vaati rahojaan. Minulla ei ollut 200 000 dollaria.
Huusin Jumalan puoleen. Herra sanoi: -
"Älä rukoile rahojen puolesta. Rukoile maailman puolesta."
Näin mielessäni kuvan Jeesuksesta pitämässä maailmaa kädellään.
Hän laski sydämeeni uudenlaisen näyn maailmasta.
Olin keskittynyt vain siihen, että kanava pysyy toiminnassa.
Nyt Herra käski minun rukoilla maailman puolesta.
Siitä alkoi lähetystyö, joka käsittää koko maailman.
Hetken kuluttua seuraa haastattelun toinen osa.
Pysy seurassamme.
AURINGON NOUSUSTA...
AURINGON LASKUUN...
KAIKUKOON HERRAN NIMEN YLISTYS...
KAIKKIEN KANSOJEN KESKUUDESSA!
Ylistäkää Herran nimeä kansojen keskuudessa, -
sillä ilo Herrassa on teidän väkevyytenne.
Haastattelussa on tänään miljoonien tuntema henkilö, -
Klubi 700 -ohjelman juontaja -
CNB-kanavan, Operaatio siunauksen ja Regentin yliopiston perustaja, -
tri Pat Robertson.
Olet tavannut monia johtajia. Ketä ihailet eniten ja miksi?
Ihailin Ronald Reagania.
Hän oli rohkea ja kaukokatseinen.
Hän oli lämmin ja sydämellinen.
Hän seisoi rohkeasti vakaumustensa takana.
Hän ei perääntynyt Neuvostoliiton edessä.
Hän sanoi: "On vain yksi sääntö: Me voitamme ja te häviätte."
On olemassa monia pelkureita, jotka eivät uskalla vastustaa rikollisia.
He eivät uskalla haastaa julmia diktaattoreita.
Olet kristittynä johtajana ottanut kantaa kiisteltyihin asioihin.
Olet joutunut antamaan rohkeita lausuntoja.
Olet joutunut yleisön ja median hampaisiin. Onko se ollut rankkaa?
Alussa se vaivasi minua kovin.
Paikallislehti kirjoitti minusta ilkeitä juttuja.
Olen lopettanut lehden tilaamisen, -
joten en enää kiinnitä juttuihin huomiota.
Aluksi se tuntui kauhealta.
Minusta on kirjoitettu ilkeitä ja perättömiä juttuja.
Minua ei aina ymmärretä. Minulla on yllättävän maltilliset näkemykset.
Olen rakastava ja ymmärtäväinen. Rakastan ihmisiä. En kanna kaunaa.
Välitän köyhistä ja hädänalaisista ja autan heitä konkreettisesti.
Olemme auttaneet satojatuhansia slummilapsia lukutaitoprojekteissa.
Olemme tuoneet sairaalahoitoa parin miljoonan ihmisen ulottuville
Olemme poranneet 12000 kaivoa.
Vuosittain jaamme yli 50 000 tonnia ruoka- ja tarvikeapua -
slummien köyhille.
Siitä ei uutisoida, mutta teemme sitä.
Mitä varten perustit Operaatio siunauksen?
Koska Herra käski. Sen perustana on Jesaja 58: -
"Eikö tämä ole paasto, johon minä mielistyn:" -
"Että murrat leipää nälkäiselle, vaatetat alastoman" -
"ja avaat kotisi kodittomalle."
Siitä syntyi Operaatio siunaus.
Olen tuntenut sinut vuosia, -
joten esitän tämän kysymyksen niitä varten, jotka eivät tunne sinua.
Joitakin toimiasi Afrikassa, etenkin Liberiassa ja Kongossa, -
on käsitetty ja tulkittu väärin.
Media on kritisoinut sinua. Miten vastaat?
Jos haluaa auttaa ihmisiä, täytyy toimia yhdessä hallitusten kanssa.
Minut on liitetty Liberian entiseen presidenttiin Charles Tayloriin.
En ole koskaan tavannut Tayloria.
Olen puhunut hänen kanssaan kerran puhelimessa, -
kun hän soitti minulle.
Washington Post vihjaili, että tein kauppaa Taylorin kanssa.
Se ei pidä paikkansa.
Ihmisiä voi auttaa parhaiten tukemalla talouden kehitystä, -
ei vain jakamalla apua, vaan luomalla työpaikkoja.
Loimme työpaikkoja, rakensimme teitä ja perustimme sairaaloita.
Samoin toimimme Kongossa.
Rahoitimme sairaaloita -
ja toimitimme lääkkeitä tuhansien dollarien edestä.
Työskentelimme Kikwitissä, kun Ebola-epidemia puhkesi.
Olin Zairessa Ebola-epidemian aikaan.
Täällä Pat Robertson Zairen Kinshasasta.
Käytössäni oli lentokone, jolla vein sinne tarvikkeita.
Tartuntatautien valvonta- ja ehkäisykeskus -
ei suostunut toimittamaan suojapukuja afrikkalaislääkäreille.
Se jakoi niitä vain valkoisille lääkäreille.
Ostimme suojapukuja ja veimme niitä afrikkalaislääkäreille, -
jotta he voivat suojautua tartunnalta.
Se oli kurja esimerkki ennakkoluuloista.
Halusimme lieventää kärsimystä.
Sama oli Ruandan pakolaisten kanssa.
Täällä asuu 100 000 ruandalaista pakolaista.
Lääkärimme hoitivat tuhansia pakolaisia.
Heillä oli punatautia.
Ihmisiä kuoli joukoittain.
Zairen Goman lääkkeistä valtaosa oli meidän toimittamia.
Toimitimme lääkkeitä Lääkärit ilman rajoja -järjestölle, -
joka auttoi loukkaantuneita.
Lehdistössä ei puhuta siitä.
Lehdissä kirjoitettiin, miten me yritimme haalia timantteja -
kobrien täyttämässä mutavedessä.
Tein yhteistyötä paikallisen pastorin kanssa.
Saimme osaksemme vain ongelmia.
Haastattelun viimeinen osa nähdään kohta.
Sallikaa lasten tulla minun tyköni, älkää estäkö heitä.
Lasten kaltaisten on Jumalan valtakunta.
Katsokaa lapsia ja ottakaa heistä opiksenne.
Joka ei ota Jumalan valtakuntaa vastaan niin kuin lapsi, -
hän ei sinne pääse.
Kun otamme Jeesuksen elämäämme, meistä tulee Jumalan lapsia.
Uskotko Jeesukseen?
Seuraavaksi näemme loppuosan -
CBN-kanavan perustajan Pat Robertsonin haastattelusta.
Sinua sanotaan liikemieheksi, -
TV-evankelistaksi, filantroopiksi ja visionääriksi.
Miten Pat Robertson näkee itse itsensä?
Tahdon nähdä itseni Herran palvelijana.
Muistutan itseäni jatkuvasti siitä, -
että jos olen saanut aikaan jotakin merkittävää, -
kaikki kunnia kuuluu Herralle.
Teen sen, mitä Herra käskee. Se on helppoa.
Salaisuus on se, että palvelemme Herraa nöyrinä.
Palveleminen tekee minut onnelliseksi.
Olet saavuttanut paljon elämässäsi.
Sanotaan, että menestyneen miehen takana on nainen.
Miten kuvailisit vaimoasi Dedeä?
Hän on upea nainen. Hän on vaatimaton ja jalat maassa oleva.
Haluamme Deden kanssa rukoilla puolestanne.
Kun teemme tärkeitä päätöksiä, odotamme Herraa.
Aika ajoin Herra puhuu meille molemmille ja hänelle.
Eräs tällainen tapaus oli Regentin yliopiston perustaminen.
Kun rukoilimme, Jumala antoi hänelle raamatunjakeen -
2. Tim. kirjeestä: "Kerro muillekin se, minkä olet kuullut minulta."
Raamatunlause on Regentin yliopiston päärakennuksen ovessa.
Sanoit iloitsevasi siitä, mitä Jumala käskee sinun tehdä.
Vuonna 1987 ilmoitit lähteväsi presidenttiehdokkaaksi.
Tekisitkö sen uudelleen, jos nyt saisit päättää?
Luultavasti en.
Vaikka minua ei valittu presidentiksi, -
työmme muutti Yhdysvaltojen poliittisia rakenteita.
Se toi kristityt poliittiselle kentälle.
Onnistuimme vaikuttamaan.
Sen vaikutus ei ollut yhtä kestävä kuin hengellisten asioiden.
Opin, ettei maailmaa muuteta politiikan kautta.
Ihmisten sydänten täytyy muuttua.
Taustalla näkyy Arielin kaupunki Samarian sydämessä Länsirannalla.
Olet jatkuvasti puhunut Israelin puolesta. Miksi?
Se on Raamatun mukaista.
Uskon, että Israelin valtion synty on Raamatun lupausten täyttymys.
Juutalaiset ovat Jumalan valittu kansa.
He eivät aina toimi niin kuin haluaisimme, -
mutta he ovat Abrahamin lapsia ja Jumala antoi heille lupauksia.
Raamatussa sanotaan: "Siunaan siunaajiasi, kiroan kiroajiasi."
Olen asettunut Israelin siunaamisen ja tulevaisuuden kannalle.
Se on siunannut meitäkin.
Kun tarkastelet Lähi-idän tilannetta, -
näetkö toivoa rauhasta?
Raamatussa kehotetaan rukoilemaan Jerusalemin rauhan puolesta.
Militanttimuslimit ja arabit yleensä haluavat tuhota Israelin.
He näkevät sen tautina, joka pitää hävittää.
Syyria, Iran, Hizbollah ja äärimuslimit painostavat Israelia.
Painostukseen liittyy koko arabimaailma.
Jos ajatellaan maailmaa 30 tai 50 vuotta eteenpäin, mitä näet?
Uskon, että Jumala sanoo lopulta: "Olette menneet liian pitkälle."
Hän laittaa pisteen maailmalle, jonka me tunnemme.
Tämä meno ei jatku ikuisesti.
Maailman vesi-, öljy- ja raaka-ainevarat hupenevat.
Tilanne ei parane.
Tulee nälänhätiä, sotia ja monenlaisia ongelmia.
Tuska raastaa maailmaa.
Silloin on kristittyjen aika auttaa köyhiä, hädänalaisia ja kärsiviä.
Kiitos hyvästä haastattelusta.
On hienoa tutustua tarkemmin Pat Robertsoniin, -
joka on ollut kiistelty henkilö.
Kukaan ei voi kiistää, että hän on antanut humanitääristä apua -
kaikkialla maailmassa Operaatio siunauksen kautta.
Robertsonin nimi kuuluu -
1900- ja 2000-lukujen kristilliseen historiaan.
Hän on tehnyt paljon evankeliumin työssä ja köyhien avustamisessa.
Haastattelussa en halunnut keskittyä vain Patin persoonaan.
Hänet tunnetaan melko hyvin.
Halusin tuoda esiin sitä, mitä hänen sydämessään on.
Se tulee esiin hyvin.
Sinä ja minä olemme tunteneet hänet pitkään.
Hän on suoraselkäinen visionääri.
On hyvä olla mukana hänen työssään.
Mainitsin humanitäärisen avun.
Sen lisäksi Pat Robertsonin ja TV-työn kautta -
evankeliumia julistetaan kaikkialla maailmassa.
Käännekohta on osa sitä työtä.
Meillä on studioita Aasiassa, Euroopassa, Afrikassa -
ja latinalaisessa Amerikassa.
Evankeliumia julistetaan eri kielillä eri tavoin.
Katsoin Pat Robertsonin Klubi 700 -ohjelmaa 1985 Afrikassa.
Ajattelin: "Tältä kristillisen ohjelmiston pitää näyttää."
On hieno etuoikeus olla mukana tässä Jumalan työssä.
Voin sanoa samaa.
Katsoin lapsena Klubi 700 -ohjelmaa ja nautin siitä suunnattomasti.
On kunnia olla mukana suurmiehen näyssä.
Toivottavasti nautit tämänpäiväisestä ohjelmasta.
Toivottavasti sait intoa tavoitella unelmiasi ja auttaa muita.
Lopuksi By The Tree laulaa.
Victor Oladokunin, itseni ja tiimimme puolesta: -
Ensi kertaan! Siunausta!
Odotan, odotan merkkiä
Huudan kohti taivasta
Rakkautta tulevaksi
Jotta toivo ei minua pettäisi
Varjot pitenevät
Kun valo on poissa
Lupauksesi kutsuu minua
Pelastava rakkaus
Tämän yönkin takana on toivo
Ylhäällä on Vapahtaja
Hän antaa elämänsä
Sytyttää maailman tuleen
Ennen kuin liekit syttyvät
Rakkaus polttaa sisälläni
Tämä on sävelemme
Kun odotamme pelastavaa rakkautta
Tämän yönkin takana on toivo
Ylhäällä on Vapahtaja
Hän antaa elämänsä
Sytyttää maailman tuleen
Kun pimeys peittää maan
Tiedän, että aurinko paistaa taas
Se tuo pelastuksen palavaan maailmaan
Kuninkaamme tuo totuuden
Se johdattaa ja varjelee meitä
Helvetti ei kestä
Rakkauttasi vastaan
Ottakoon valosi elämäni
Sytytä sydämeni
Tämän yönkin takana on toivo
Ylhäällä on Vapahtaja
Hän antaa elämänsä
Sytyttää maailman tuleen
Kun pimeys peittää maan
Tiedän, että aurinko paistaa taas
Se tuo pelastuksen palavaan maailmaan
Suomennos: Marianne Tenetz